FOA-forbundsformand raser over hjemmeplejevold i Slagelse. Også to ministre er sat på sagen. Foto: Kasper Palsnov/Scanpix Denmark

Send til din ven. X Artiklen: Hjemmeplejere overfaldet i ghetto: - Det er en uhyggelig udvikling Modtagerens email * : Din e-mail * : Dit navn * : Evt. kommentar: *) skal udfyldes.

Hjemmeplejere overfaldet i ghetto: - Det er en uhyggelig udvikling

Slagelse - 03. november 2017 kl. 07:00 Af Carsten Lysdal Kontakt redaktionen: sndk@sn.dk

- Vi er ved at få nogle sorte pletter på danmarkskortet, hvor ambulancer skal vente på eskorte fra politiet, hvor hjemmehjælperne ikke kan være sikre på, at de kan køre ind uden at blive udsat for vold, og hvor parkeringsvagter ikke kan færdes. Det er helt og aldeles uacceptabelt.

Sådan siger fagforbundet FOA's formand, Dennis Kristensen, efter to nylige episoder om chikane mod hjemmehjælpere i Ringparken i Slagelse, den ene af kommunens to ghettoer.

Forleden berettede Sjællandske om, at en hjemmeplejebil for nylig er blevet mødt af stenkast, mens en gående hjemmehjælper på Jacob Dampes Vej - ikke langt fra kiosken - er blevet både skubbet og sparket, mens hun var på arbejde.

Ifølge Dennis Kristensen er der ingen tvivl om, at det skal stoppe. Og konsekvensen må blive, at hjemmeplejen slet ikke kommer.

- Har vi situationer, hvor de ansatte føler sig truet på deres liv, ære og velfærd, så skal de ikke udføre arbejdet, siger han.

Ifølge FOA skal de ansatte ikke arbejde, hvis de risikerer at ryge i krydsild med utilpassede borgere. Det er helt og holdent kommunens ansvar at sikre, at det er trygt at gå på arbejde, lyder det.

- De ansatte skal kunne færdes trygt, når de er på arbejde. Det skal arbejdsgiveren sikre. Alle, der går hele på arbejde, skal også komme hele hjem, siger Dennis Kristensen, som godt ved, at det vil gå ud over de ældre, som bor i området, hvis ikke plejerne kan komme frem.

- Og det er ikke i orden. Men det skal modsat ikke være med livet som indsats, at man går på arbejde, siger Dennis Kristensen.

relaterede artikler

Tredje minister på banen efter vold mod hjemmeplejere 07. november 2017 kl. 10:58

Chikane af hjemmehjælpere fortsætter i udsatte områder 01. november 2017 kl. 06:00